
Social Networking, Közösségi oldalak, közösségi alkalmazások

Napjainkban az internet olyan mértékben uralja az emberek mindennapjait, hogy el sem tudnánk képzelni a munkahelyhez vagy iskolához köthető tevékenységek elvégzését internet nélkül. Ahogy fejlődött az internet, úgy fejlődött az internet közösségi célokra való felhasználása.

Ha a közösségi oldalakról beszélünk, mindenki tud legalább 2-3 példát mondani. A közösségi oldalak használatával új embereket ismerhetünk meg, a legfrissebb információkat azonnal megkaphatjuk. A közösségi oldalak az információk széles tárházát nyújtják a felhasználók számára, mindenki megtalálhatja a neki legmegfelelőbb oldalt. A közösségi oldalak segítségével a világon bárkivel felvehetjük a kapcsolatot, a világ bármely pontját megismerhetjük, és nem utolsó sorban a világ nagyhíreiről azonnal tájékozódhatunk. A közösségi oldalakat felhasználók általában megosztják egymással a közös érdeklődési körüket, hobbijukat, vallási és politikai nézeteiket, magánéletüket.

A dolgozat számos közösségi oldalon belüli kategóriára tér ki részletesen. A dolgozatban objektívan körüljárjuk a közösségi oldalak nyújtotta szolgáltatások előnyeit és hátrányait, közösségi oldalak és a vállalkozások között kialakult viszonyt. A tudományos dolgozatból egyértelműen ki fog derülni az olvasó számára, hogy milyen kapcsolatban áll a közösségi média a társadalom mindennapjaival, az üzleti szférával, az oktatással, a munkahelyi viszonyokkal és a politikai személyek intézkedéseivel.



